Suwałki
<s>Suwałki (njemački: Suwalken između 1941. - 44.</s><s>Sudauen, litvanski: Suvalkai) je grad od 69,639 stanovnika na sjeveroistoku Poljske u Podlaskom vojvodstvu.</s>

<s>Geografske karakteristike</s>

<s>Suwałki se prostire duž rijeke Czarna Hańcza, udaljen 32,9 km sjeverno od Augustówa.</s><s>Historijski centar grada sa građevinama iz 19. vijeka smješen je na lijevoj obali rijeke, a sa sjevera, istoka i juga nižu se novi stambeni kvartovi.</s><s>Industrijski pogoni nalaze se na istočnoj i južnoj periferiji.</s>

<s>Historija</s>

<s>Naselje su osnovali negdje oko 1682.-90 na gazu preko rijeke Czarna Hańcza kamaldolijanski redovnici iz samostana na Jezeru Wigry.</s><s>Ono im je poslužilo i kao trgovište za plasman svoje robe, tako da je naraslo i dobilo status grada 1720; ali je sve do kraja 18. vijeka ostalo vezano uz poljoprivredu.</s><s>Trgovinom su se manje više bavili Židovi koji su činili značajan broj stanovnika.</s>

<s>Nakon Treća Podjele Poljske od 1795.</s><s>Suwałki je pripao Kraljevini Pruskoj.</s><s>Za njene vladavine dobio je administrativnu funkciju kao sjedište Okruga Wigry (1797.-1807.)</s>

<s>Nakon Kraljevine Pruske grad je od 1807. bio dio kratkotrajnog napoleonskog Varšavskog vojvodstva, a od 1815. je dio proruske Kongresne Poljske.</s><s>Suwałki je 1816. postao prijestolnica Augustówskog vojvodstva, koje je od 1837. postao gubernija, čiji je teritorij od 1866. povećan.</s><s>Od 1831. je i sjedište velikog garnizona Ruske carske vojske.</s>

<s>Početkom 19. vijeka grad je živio od trgovine i administracije, industrijski se počeo razvijati od druge polovice 19. vijeka kad je do njega izgrađena željeznička pruga 1899.</s>

<s>Za Drugog svjetskog rata Suwałki je anektiran u Treći Reich u Provinciju Istočna Pruska.</s><s>Odmah na početku 1940.</s><s>Nacisti su pobili nekoliko stotina poljskih intelektualaca i organizirali dva radna logora koji su radili od 1940.do 44., a u obližnjem selu Krzywólka zarobljenički logor koji je radio od 1941. do 44. u kom je pomrlo oko 46 000 logoraša.</s>

<s>Nakon rata Suwałki je od 1975. do 98 bio administrativni centar vlastitog vojvodstva.</s>

<s>Nagli urbanistički rast grad je doživio nakon 1975. kad je kooptirao okolna naselja Krzywólka, Papiernia, Szwajcaria, Sobolewo, Krzywe...</s>

<s>Privreda</s>

<s>Današnji Suwałki je grad drvne industrije (namještaj, pilane) i prehrambene industrije.</s><s>Okolica je poljoprivredni kraj poznat po povrtlarstvu i nešto manje po rudarstvu.</s>

<s>On je i važno raskršće cesta i željezničkih pruga, uz to ima i mali sportski aerodrom.</s>

<s>Suwałki je i poznata turistička destinacija za posjet obližnjim jezerima, Wigierskom nacionalnom parku ili vožnju kanuom po rijeci Czarna Hańcza i brodovima po Kanalu Augustów.</s>

<s>Znamenitosti i obrazovanje</s>

<s>Najveće znamenitosti grada su neoklasicistička crkva podignuta između 1820.-25. restaurirana oko 1845. i neoklasicistička gradska vijećnica iz sredine 19. vijeka.</s>

<s>U Suwałkiju djeluju Suwalsko-Mazurska viša škola i filijala Tehnološkog univerziteta iz Białystoka.</s>

<s>Pobratimski gradovi 
Suwałki ima ugovore o partnerstvu sa slijedećim gradovima;</s>

<s>Poznati sugrađani 
 Henryk Minkiewicz (1880. - 1940) general
 Andrzej Wajda (1926. -2016) filmski režiser</s>

<s>Izvori</s>

<s>Vanjske veze</s>

<s>Urząd Miasta Suwałki (službene stranice)</s>

<s>Gradovi u Poljskoj</s>

